CELEX: 62016TA0827
Language: sk
Date: 2018-11-08 00:00:00
Title: Vec T-827/16: Rozsudok Všeobecného súdu z 8. novembra 2018 – QB/ECB („Verejná služba — Zamestnanci ECB — Hodnotené obdobie — Hodnotenie služobného postupu [2015] — Možnosť mať hodnotiaci pohovor za prítomnosti zástupcu odborov — Porušenie pravidiel objektivity a nestrannosti zo strany hodnotiteľa — Odmena — Rozhodnutie zamietajúce požívanie práva na platový postup — Prípustnosť dôkazov — Elektronická pošta medzi zamestnancom a jeho „koučom“, ku ktorej výmene prišlo na pracovnom programe na posielanie správ — Zodpovednosť)

14.1.2019   
            
            
               SK
            
            
               Úradný vestník Európskej únie
            
            
               C 16/39
            
         
      Rozsudok Všeobecného súdu z 8. novembra 2018 – QB/ECB
      (Vec T-827/16) (1)
      
      ((„Verejná služba - Zamestnanci ECB - Hodnotené obdobie - Hodnotenie služobného postupu [2015] - Možnosť mať hodnotiaci pohovor za prítomnosti zástupcu odborov - Porušenie pravidiel objektivity a nestrannosti zo strany hodnotiteľa - Odmena - Rozhodnutie zamietajúce požívanie práva na platový postup - Prípustnosť dôkazov - Elektronická pošta medzi zamestnancom a jeho „koučom“, ku ktorej výmene prišlo na pracovnom programe na posielanie správ - Zodpovednosť))
      (2019/C 16/47)
      Jazyk konania: francúzština
      
         Účastníci konania
      
      
         Žalobca: QB (v zastúpení: L. Levi, avocat)
      
         Žalovaná: Európska centrálna banka (v zastúpení: F. von Leideiner a B. Ehlers, splnomocnení zástupcovia, za právnej pomoci B. Wägenbaur, avocat)
      
         Predmet veci
      
      Návrh založený na článku 50a Štatútu Súdneho dvora Európskej únie a článku 36.2 Protokolu o Štatúte Európskeho systému centrálnych bánk a ECB nachádzajúceho sa v prílohe Zmluvy o EÚ a Zmluvy o FEÚ, ktorý smeruje jednak k zrušeniu hodnotiacej správy žalobcu týkajúcej sa obdobia 2015 a rozhodnutia ECB z 15. decembra 2015, ktorým sa mu zamietlo požívanie práva na platový postup, a v prípade potreby k zrušeniu rozhodnutí ECB z 2. mája a 15. septembra 2016, ktorými sa zamietli správne odvolanie a sťažnosť žalobcu, a jednak k náhrade škody, ktorú žalobca údajne utrpel
      
         Výrok rozsudku
      
      
                  1.
               
               
                  Hodnotiaca správa QB týkajúca sa hodnoteného obdobia 2015 a rozhodnutie Európskej centrálnej banky (ECB) z 15. decembra 2015 zamietajúce požívanie práva QB na platový postup sa zrušujú.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  ECB znáša svoje vlastné trovy konania a je povinná nahradiť trovy konania QB.
               
            
         (1)  Ú. v. EÚ C 22, 23.1.2017.